recursal/SuperWikiNEXT-32B huggingface dataset:
Attika på Konstantinbuen i Roma gir monumentet ro og tyngde
Bygninger med attika ved det store torget i Zamość, Polen
**Attika** er en arkitektonisk betegnelse på et oppbygg eller en veggsone over en bygnings hovedgesims. Attika kan også være en lav toppetasje («attikaetasje») og denne kan innholde en bolig («attikabolig»).

Attika er særlig forbundet med gresk- og romersk arkitektur, men var også et mye brukt arkitekturelement i renessansen, særlig på kirkebygg, rådhus og slott. Slike oppbygg forekommer også på bygninger fra barokken og klassisismen.

Referanser
----------

1. ↑  Gunnarsjaa (1999), s. 63

Litteratur
----------

* Gunnarsjaa, Arne (1999) *Arkitekturleksikon*. Oslo : Abstrakt forlag. ISBN 82-7935-007-1 (e-bok fra bokhylla.no)

Eksterne lenker
---------------

* (en) Attics (architecture) – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Universalis **·** LCCN **·** BNF **·** BNF (data) **·** SUDOC
 |
**Pemba** er en havneby i Mosambik. Den er hovedstad i provinsen Cabo Delgado og ligger på halvøya i Pemba-bukta.

Byen ble grunnlagt av Niassa-kompaniet i 1904 som **Porto Amélia** på halvøyas sørvestlige tupp og har vokst rundt en havn. Den er oppkalt etter en portugisisk dronning. Byen er kjent for sin portugisiske kolonitidsarkitektur. Den ble gitt det nye navnet Pemba da portugisernes styre tok slutt, i 1975.

Byens innbyggere er hovedsakelig makondere, makuaere og mwanjiere. Det lokale språket som er mest utbredt er kjent som makua, selv om både swahili og portugisisk er utbredt.

I Pembas sentrum er der et autentisk lokalt marked, eller souk, hvor kunst og håndverk, i tillegg til tradisjonelt sølvtøy, kan kjøpes.

Pemba er også kjent som hovedmålet for entusiaster av vannsport og dykking siden et korallrev ligger nær kysten. Pemba har i økende grad blitt et turistmål, særlig for den øvre middelklassen av mosambikere og sørafrikanere. Der er nå en ukentlig flygning fra Johannesburg til Pemba, et femstjerners hotell, Pemba strandhotell, restauranter og andre former for underholdning.

Eksterne lenker
---------------

* (en) Pemba – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** Brockhaus Enzyklopädie **·** Brockhaus Enzyklopädie **·** VIAF **·** LCCN **·** GeoNames
 |
Utsikt fra nordsiden av Hardangerfjorden mot Folgefonnhalvøya. Tegning av historikeren Peter Andreas Munch fra en studiereise 1842–1843
**Folgefonnhalvøya** er ei halvøy i Hardanger og Sunnhordland i Vestland som har navn etter isbreen Folgefonna. Den avgrenses av Hardangerfjorden i nord og vest, Åkrafjorden i syd og Sørfjorden i øst. Forbindelsen til fastlandet går over det 30 km brede eidet mellom Odda, opp Oddadalen til Skåre og ned Sørdalen til Åkrafjorden.

Folgefonnhalvøya er delt mellom Ullensvang kommune i nord, øst, og nordvest, Etne i sør og Kvinnherad. Ingen av dem ligger i sin helhet på Folgefonnhalvøya.

Halvøya er preget av høye fjell og dype daler, og har sitt høyeste punkt, 1644 moh. på Folgefonna nordre del. Høyeste punkt på fast grunn er Torsnuten på 1572 moh. I sørvest skjærer Matrefjorden inn i halvøyen og fra vest går Maurangsfjorden dypt inn den, slik at det bare er 12 km til Sørfjorden på østsiden. Her går Folgefonntunnelen under Folgefonna og forbinder Odda med Kvinnherad. Gjennom den nordvestlige delen forbinder Jondalstunnelen Kvinnherad og Jondal.

Eksterne lenker
---------------

* *Folgefonna. Frå fjord til fonn* Arkivert 9. august 2014 hos Wayback Machine. (PDF), *Miljødirektoratet*
* «Folgefonnhalvøya er som skapt for tunnelar», *Hardanger Folkeblad* udatert
* «Kart over Folgefonnhalvøya» Arkivert 12. juni 2017 hos Wayback Machine. *Rosendalsstiftinga*

|  |  |
| --- | --- |
| Oppslagsverk/autoritetsdata | Store norske leksikon
 |
Piazza Farnese med Palazzo Farnese.

**Piazza Farnese** er en plass i Rione Regola i det sentrale Roma. Piazzaen domineres av Palazzo Farnese, oppført mellom 1517 og 1589.

Beskrivelse
-----------

På piazzaen står to fontener, hvorfra det strømmer vann ut av farnesiske liljer. Fontenenes kar stammer fra Caracallas termer. Ved torgets ene kortsida er kirken Santa Brigida og Birgittahuset. Her bodde den hellige Birgitta fra 1350 til sin død i 1373. Ved piazzanes nordre side står Palazzo del Gallo di Roccagiovine, tegnet av Baldassare Peruzzi og ombygd av Alessandro Specchi.

Piazza Farneses tilblivelse er tett knyttet til familien familien Farneses palass. Uten dette, ville ikke plassen blitt til.

Etter at slekten døde ut, ble Napolis kongehus eier til palasset, som fra 1874 ble utleid og i 1908 sble solgt til den franske stat som Frankrikes ambassade i Roma.

Plassen har mer ennén tilknytning til Sverige. I tillegg til den svenske helgen Birgittas hus har også Palazzo Farnese en betydning: Palasset er et forbilde til den nordre langsiden av Stockholms slott. Slottsarkitekten for ombyggingen av slottet, Nicodemus Tessin d.y. hadde fått ideen fra en studiereise i 1688.

Bilder
------

* Kirken Santa Brigida med Birgittahuset.Kirken Santa Brigida med Birgittahuset.
* En av piazzaens to fontener.En av piazzaens to fontener.
* Palazzo del Gallo di Roccagiovine.Palazzo del Gallo di Roccagiovine.

Referanser
----------

1. ↑  *Svensk uppslagsbok*. Malmö 1932.
2. ↑  Sven T. Kjellberg, S. Artur Svensson & Boo von Malmborg : *De kungliga slotten, band 1, Kungliga slottet i Stockholm. Slott och herresäten i Sverige: ett konst- och kulturhistoriskt samlingsverk*. Malmö, Allhems Förlag AB, (1966–1971), s. 34.

Litteratur
----------

* *Roma* **(italiensk)**. Milano: Touring Club Italiano. 2002. s. 399–400. ISBN 88-365-2541-5.

Eksterne lenker
---------------

* (en) Piazza Farnese (Rome) – kategori av bilder, video eller lyd på Commons

|  |  |
| --- | --- |
| Oppslagsverk/autoritetsdata | GND
 |
**Wind River Range** er en fjellkjede i vestre Wyoming i USA. Den utgjør en del av de sentrale Rocky Mountains og løper omkring 160 kilometer i nordvestlig-sødøstlig retning.[] Fjellkjedens kam utgjør en del av den nordamerikanske kontinentale vannskille og skiller dermed vannet som renner østover mot Atlanterhavet via Wind River fra vannet som renner mot sørvest mot Stillehavet via Green River.

De fleste av Wyomings høyeste fjell ligger i Wind River Range, blant annet den høyeste fjelltoppen Gannett Peak (4 209 meter over havet).

Naturreservatene Shoshone National Forest, på den østre siden av fjellene, og Bridger-Teton National Forest, på den vestre, ligger i Wind River Range. Deler av fjellkjeden tilhører også Wind Rivers indianerreservat.

Eksterne lenker
---------------

* (en) Wind River Range – kategori av bilder, video eller lyd på Commons

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** GeoNames
 |
*Så du etter Aspøya i Tingvoll kommune?*
Aspøy er øya midt på bildet
**Aspøy** eller **Aspøya** er ei øy og en bydel i Ålesund kommune. Øya er en av sentrumsøyene og har et folketall på 3 408 (2014). Aspøya er en tett befolket øy, siden arealet bare er 0,6 km². Øya huser idag Ålesunds politistasjon, flere av byens hoteller, kunstmuseet Kube, Jugendstilsenteret, Ålesund kirke og mye av Ålesunds fiskeindustri.

Aspøya hadde tidligere en mye større del av Ålesunds sentrumshandel. Idag[*når?*] har bydelen færre butikker enn tidligere, men her har dukket opp flere store varehus, kafeer og uteplasser. I bydelen ligger også Moloveien der trehusbebyggelsen står igjen fra før bybrannen i 1904 og fyrtårnet Molja (uttales «Moljå») som i 2008 ble ombygget til hotellrom.

Øya er forbundet med naboøya, Nørvøya, via Hellebroa over Ålesundet - også kalt Brosundet, og med Skarbøvika på naboøya Heissa via Steinvågbrua fra 1953.

Referanser
----------

1. ↑  Aspøya på Norgeskart.no fra Statens kartverk

|  |  |
| --- | --- |
| Oppslagsverk/autoritetsdata | Store norske leksikon **·** GeoNames
 |
**Peltotunturi** (nordsamisk: *Bealdoduottar*) er en høyde i Enontekis kommune i finsk Lappland, like sør for grensa mot Norge. Den har en høyde på 456 meter over havet.

Selv om fjellet er lavt så er det et betydelig vannskille, og bekkene på skråningene er øvre del av betydelige elver som renner i flere retninger. Mot nord renner bekker ned til grenseelva Skiehččanjohka, som er en del av Tanavassdraget. Bekkene på vestsiden av fjellet renner ned til Kääkkälöjoki, hovedtilløpet til Ounasjoki, den største sideelva til Kemijoki. På sørsiden av fjellet er de øverste kildene til Ivalojoki, Enaresjøens største tilløpselv og øverste del av Pasvikvassdraget. Mot øst renner Repojoki, som er Ivalojokis største sideelv. Og bare noen få kilometer nordøst for fjellet ligger utspringet til Vaskojoki, som til slutt ender i Juutuanjoki, Enaresjøens andre hovedtilløpselv.

Referanser
----------

1. 1 2  «Information cards for geographic names». *Lantmäteriverkets stedsnavnregister*. Lantmäteriverket. 12. september 2016. Besøkt 21. april 2023.
2. ↑  «Karttapaikka / Kartplatsen». Lantmäteriverket. Besøkt 21. april 2023.
3. ↑  «NVE Atlas». Norges vassdrags- og energidirektorat. Besøkt 21. april 2023

|  |  |
| --- | --- |
| Oppslagsverk/autoritetsdata | GeoNames
 |
**South Pacific Tourism Organisation** (SPTO) er en internasjonal organisasjon for fremme av turisme i land og områder i det sørlige Stillehavet. Den har hovedkontor i Suva i Fiji.

SPTO begynte sin eksistens i 1986 som en uformell gruppering av nasjonale turistorganisasjoner. Organisasjonen arbeider med markedsføring av regionen som reisemål, forbedre øyenes tilgjengelighet via luft- og sjøtransport og for å hjelpe offentlig og privat sektor med å utvikle bærekraftig turisme. Medlemslandenes turistministre møtes årlig innenfor rammene av SPTO. I 2011 inngikk SPTO samarbeid med Pacific Community.

Medlemmer
---------

SPTO har både myndigheter og bedrifter i reiselivsbransjen som medlemmer. 

Disse landene og områdene er med i organisasjonen.

* Cookøyene
* Fiji
* Fransk Polynesia
* Kina
* Kiribati
* Marshalløyene
* Nauru
* Niue
* Ny-Caledonia
* Papua Ny-Guinea
* Salomonøyene
* Samoa
* Tonga
* Tuvalu
* Vanuatu

Organisasjonen oppgir å ha over 200 medlemmer fra privat sektor.

Referanser
----------

1. ↑  Regina Scheyvens og Matt Russell: *Tourism and Poverty Reduction in the South Pacific* Arkivert 8. februar 2013 hos Wayback Machine. Massey University, 2009, s. 46.
2. 1 2 3  «About SPTO» Arkivert 28. april 2013 hos Wayback Machine. South Pacific Tourism Organisation.
3. ↑  «SPC announces partnership with South Pacific Tourism Organisation»[*død lenke*], Secretariat of the Pacific Community, 3. november 2011.

Eksterne lenker
---------------

* Offisielt nettsted Rediger på Wikidata
**Pompeo Colonna** (født 12. mai 1479 i Roma, død 28. juni 1532 i Napoli) var en av Den katolske kirkes kardinaler. Han var biskop av Rieti i Italia, og ble kreert til kardinal i juli 1517 av pave Leo X. Det var hans femte konsistorium.

Pompeo var sønn av Prospero Colonna, en general som kommanderte de pavelige galeier under slaget ved Lepanto i 1571. Han ønsket ikke selv å bli kardinal; det ble sagt at han var nærmere sverdet enn breviaret.

Under Den hellige ligas krig stilte han seg på keiserens side, og ble dermed stående i et svært uheldig lys etter plyndringen av Roma i 1527. I 1530 ble han tatt i nåde og gjeninnsatt av Klemens VII.

Colonna var også en fremstående skald, blant hans verker kan fremheves *De laudibus mulierum*, som ble skrevet for å hylle slektningen Vittoria Colonna.

Eksterne lenker
---------------

* Biografi på The Cardinals of the Holy Roman Church

|  |  |
| --- | --- |
| Oppslagsverk/autoritetsdata | Catholic-Hierarchy **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ICCU **·** BNE
 |
Madame de Pompadour (1721–1764) i blomstra silkekjole Maleri: François-Hubert Drouais, 1763-1764 
**Pompadour** eller **pompadur** er betegnelse på flere moteelementer som, med rette eller ikke, er oppkalt etter den franske Madame de Pompadour, Ludvig 15.'s elskerinne fra 1745. Det gjelder blant annet et kraftig silkestoff med blomstermønster, en poseformet dameveske som er laget av dette stoffet og har rynkesnor, et pyntebånd, en kjole og en hårfrisyre for kvinner og menn, formet som en høy «rockesveis». *Pompadour* er dessuten navn på en retning innen rokokkostilen fra cirka 1745 til 1764.

Dameveske
---------

Pompadur er også ei poseforma dameveske som vanligvis er sydd av tøy]og rynka sammen øverst med snor eller bånd. Veska kom på moten i siste del av 1700-tallet. Den blir også kalt «markisa av Pompadour», ei fransk hoffkvinne og offisiell kongelig elskerinne, som var trendsetter i rokokkotida. Pompadurar ble lagd av silketøy med blomstermønster som også hadde fått navn etter henne.

### Eksempler

* Satengpompadur fra Frankrike rundt 1799Satengpompadur fra Frankrike rundt 1799
* Pompadur, kanskje fra Fankrike rundt 1800Pompadur, kanskje fra Fankrike rundt 1800
* Europeisk pompadur med perlebroderi fra rundt 1830Europeisk pompadur med perlebroderi fra rundt 1830
* Svart pompadur pynta med melonsteiner, fra USA rundt 1860Svart pompadur pynta med melonsteiner, fra USA rundt 1860
* Hvit silkepompadur med blomster, nå ved Norsk FolkemuseumHvit silkepompadur med blomster, nå ved Norsk Folkemuseum
* Brodert pompadur brukt i Tolga i Hedmark, nå ved Norsk FolkemuseumBrodert pompadur brukt i Tolga i Hedmark, nå ved Norsk Folkemuseum
* Utstillingsdokke med moteklær fra 1830-åra og pompadurUtstillingsdokke med moteklær fra 1830-åra og pompadur

Frisyre
-------

*Pompadour* er navn på flere moteartikler og -fenomener knyttet til Madame de Pompadour, deriblant en hårfrisyre med overdrevent høyt, bølgeformet topphår.
* Løst, oppsatt hår var en viktig del av Gibson Girl look, et amerikansk kvinne- og moteideal skapt av tegneren Charles Dana Gibson omkring år 1900Løst, oppsatt hår var en viktig del av *Gibson Girl look*, et amerikansk kvinne- og moteideal skapt av tegneren Charles Dana Gibson omkring år 1900
* Rockemusikeren Elvis Presley (1935-1977) i 1957 med moteriktig hårklipp med overdrevent høyt, bakoverstrøket pannehårRockemusikeren Elvis Presley (1935-1977) i 1957 med moteriktig hårklipp med overdrevent høyt, bakoverstrøket pannehår
* Østtysk pasient og lege 1973 med pompadur i form av en «rockesveis»Østtysk pasient og lege 1973 med pompadur i form av en «rockesveis»
* Den danske kong Christian VII (1749-1808) i tidsriktig frisyre med pompadur ca. 1775. Maleri av Jens Juel, nå i Frederiksborgmuseet.Den danske kong Christian VII (1749-1808) i tidsriktig frisyre med pompadur ca. 1775. Maleri av Jens Juel, nå i Frederiksborgmuseet.

Se også
-------

* Tupé, høy hårtopp eller løshår som bare dekker forhodet og issen

Eksterne lenker
---------------

* «DigitaltMuseum: Søk: 'Pompadour'». DigitaltMuseum. Besøkt 21. mai 2012.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica
 |
Bajkonur og elva Syr-Darja
**Bajkonur** (kasakhisk: Байқоңыр, russisk: Байконур), tidligere kjent som **Leninsk**, er en lukket by i provinsen Qızılorda i Kasakhstan, utleid til og administrert av Russland. Byen ble bygget for å betjene Bajkonur kosmodrom, og ble offisielt omdøpt til Bajkonur av Boris Jeltsin 20. desember 1995.

Den opprinnelige byen Bajkonur er en gruveby et par hundre kilometer lenger nordøst, nær Dzhezkazgan i Kasakhstan's Qaraghandy-provins. Utskytningsstedet fikk dette navnet for å lage forvirring og holde beliggenheten hemmelig. Dette stedet ble spesielt valgt fordi rakettene som løftet mange sovjetiske satellitter i bane, inkludert den første Sputnik, passerte over området. Navnet Bajkonur er kasakhisk for «rikt brun», dvs. «fruktbart land med mange urter».

Byens velstand har variert med det sovjetiske/russiske romprogrammet og den tilhørende Bajkonur kosmodrom.

Den sovjetiske regjeringen opprettet «Vitenskapelig forskningstestområde nr. 5» i Bajkonur ved sitt dekret av 12. februar 1955. Høytflyvende U-2 rekognoseringsfly fant og fotograferte missiltestområdet Tyuratam (Bajkonur kosmodrom) for første gang 5. august 1957.

Referanser
----------

1. ↑  ; besøksdato: 2. desember 2018.

Eksterne lenker
---------------

* (ru) Offisielt nettsted Rediger på Wikidata

* (en) Baikonur city – kategori av bilder, video eller lyd på Commons Rediger på Wikidata

* (en) Baikonur – galleri av bilder, video eller lyd på Commons Rediger på Wikidata
* RussianSpaceWeb.com om byen Bajkonur

| * v
* d
* r
Lukkede byer |
| --- |
| Lukkede byer i Russland: | 
* Bolsjoj Kamen
* Dudinka
* Fokino
* Gadzjijevo
* Igarka
* Kajerkan
* Krasnoznamensk
* Lesnoj
* Mezjgorje
* Mirnyj
* Norilsk
* Novouralsk
* Ostrovnoj
* Oziorsk
* Poljarnyj
* Raduzjnyj
* Sarov
* Severomorsk
* Seversk
* Sjikhany
* Snezjinsk
* Snezjnogorsk
* Talnakh
* Trjokhgornyj
* Viljutsjinsk
* Zaoziorsk
* Zaretsjnyj
* Zelenogorsk
* Zjeleznogorsk
* Znamensk

 |
| Lukkede byer i Kasakhstan: | 
* Bajkonur
* Kurtsjatov

 |
| Tidligere lukkede byer i Sovjetunionen: | 
* Dnipropetrovsk (Dnipro)
* Gorkij (Nizjnij Novgorod)
* Kujbysjev (Samara)
* Kaliningrad
* Paldiski
* Sevastopol
* Sillamäe
* Tsjeljabinsk
* Vladivostok

 |


|  |  |
| --- | --- |
| Oppslagsverk/autoritetsdata | Store Danske Encyklopædi **·** LCCN **·** GeoNames
 |
**Beethoven Peninsula** er en furet, isdekket halvøy på sørvestdelen av Aleksanderøya, som ligger utenfor sørvestsiden av Den antarktiske halvøyen. Den er 100 km lang og 100 km på det bredeste. Langs sørsiden av halvøya ligger Bach isbrem, mens Wilkins isbrem ligger langs nordsiden. Mendelssohnfjorden, Brahmsfjorden og Verdifjorden trenger seg inn på halvøyen. Bach isbrem, Rossini Point og Berlioz Point ligger i nærheten, ved Ronne Entrance fra Sørishavet. Beethoven Peninsula er en av åtte halvøyer på Aleksanderøya.

Halvøya ble først sett og fotografert fra luften i 1940 av U.S. Antarctic Service, som laget det første kartet over den sørvestlige delen av Aleksanderøya. Den ble kartlagt på nytt og fotografert fra luften av Ronne Antarctic Research Expedition (RARE), 1947–48, og kartlagt på nytt etter foto fra RARE av Derek J.H. Searle fra Falkland Islands Dependencies Survey i 1960. Den ble navnsatt av UK Antarctic Place-Names Committee etter komponisten Ludwig van Beethoven.

Se også
-------

* Monteverdi Peninsula

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR

 |
***Little Big Man*** er en amerikansk drama- og westernfilm fra 1970 med Dustin Hoffman i hovedrollen. Regi er ved Arthur Penn.

Handling
--------

Den 121-årige Jack Crabb (Hoffman) ser tilbake på sitt mangfoldige liv som deltaker i de fleste hendelser og myter fra «det ville vesten». 

Det starter med at han blir reddet av Cheyenne-indianerne som 10-åring etter at Pawnee-indianeren har massakrert foreldrene hans. Han blir hos dem til han blir voksen da han vender tilbake til de hvites verden hvor han forsøker seg i ulike yrker som medisinselger, handelsmann og cowboy. Han havner etterhvert i hæren og deltar i et angrep mot Cheyenne-leiren, men blir rasende da soldatene dreper kvinner og barn. Når General Custer mange år senere, dreper hans hustru og barn bestemmer han seg for å hevne dem, og som speider for hæren leder han dem inn i en felle ved Little Big Horn.

Filmen er en blanding av historiske fakta og fiksjon.

Om filmen
---------

Filmen ble nominert til en Oscar (beste mannlige birolle). Den ble også nominert til flere Golden Globes og BAFTA-priser. Den vant i årene 1970–71 flere mindre internasjonale filmpriser.

*Little big man* gjorde det brukbart på kinoene og har fått gode kritikker. Den har fått så mye om 95 % på filmsiden Rotten Tomatoes .

I tillegg til å defineres som western berører den også sjangere som drama, komedie og krigsfilm.

Filmen regnes blant de første av den nye typen westernfilmer der indianernes perspektiv blir mer vektlagt enn normalt var. I den sammenheng kan en også nevne den langt mere brutale *Soldier blue*, fra samme år. Begge filmene drar samtidige paralleller til amerikanernes krigføring i Vietnam.

I rollene
---------

(utvalg)

* Dustin Hoffman – Jack Crabb
* Faye Dunaway – Mrs. Louise Pendrake
* Chief Dan George – Old Lodge Skins
* Martin Balsam – Mr. Merriweather
* Richard Mulligan – General Custer
* Jeff Corey – Wild Bill Hickok
* Amy Eccles – Sunshine

Eksterne lenker
---------------

* (en) *Little Big Man* på Internet Movie Database Rediger på Wikidata

* (no) *Little Big Man* hos Filmfront Rediger på Wikidata

* (sv) *Little Big Man* i Svensk Filmdatabas Rediger på Wikidata

* (da) *Little Big Man* i Danmark Nationale Filminstitut Rediger på Wikidata

* (en) *Little Big Man* på AllMovie Rediger på Wikidata

* (fr) *Little Big Man* på Allociné Rediger på Wikidata

* (nl) *Little Big Man* på MovieMeter Rediger på Wikidata

* (en) *Little Big Man* på Turner Classic Movies Rediger på Wikidata

* (en) *Little Big Man* på American Film Institute Rediger på Wikidata

* (en) *Little Big Man* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** BNF **·** BNF (data) **·** SUDOC **·** BNE
 |
**Johannes' tredje brev** er tradisjonelt ett av de såkalte katolske brev og er i den kanoniske rekkefølgen den 25. boken i Det nye testamente. Brevet regnes videre med blant «de johanneiske skrifter» – blant hvilke man regner Evangeliet etter Johannes, de tre Johannesbrevene og i mange kretser også Johannes' åpenbaring.

Av de tre Johannesbrevene er dette det som med størst tydelighet presenterer seg som et virkelig brev, stilet til en enkelt person – Gaius, og med et bestemt siktemål: Å anbefale to omreisende kristne forkynnere for en bestemt menighet. Johannes' tredje brev gir et innblikk i den historiske situasjon for de kristne på denne tiden, og særlig i forholdet mellom de omreisende kristne forkynnere og menighetenes fastboende ledere.

Det er vanlig blant forskere å mene at brevet er forfattet av samme person – eller krets – som de andre johanneiske skrifter (se Evangeliet etter Johannes for mer om forfatterspørsmålet). Unntaket er kanskje Johannes' åpenbaring, der det er vanskeligere å få øye på de språklige og tematiske likheter man ellers finner mellom evangeliet og brevene.

Dateringen av Johannes' tredje brev er usikker, men det er vanlig å anta at det er skrevet omkring år 100.

Litteratur
----------

* Helge Fauskanger *Det nye testamente - ny oversettelse tekstene slik de opprinnelig ble skrevet*, 2015 [kritisk, kommentert utgave] Juritzen 2015 ISBN 9788282055949
* Noack, Bent: *Det nye Testamente og de første kristne årtier*. Gad Forlag, København, 1973 (3. utgave, 11. opplag 1997)

Eksterne lenker
---------------

* Bibelen, Johannes' tredje brev Oversettelse av 2011

| * v
* d
* r
Bibelen – Bøkene i Det nye testamentet |
| --- |
|  | Evangeliene | 
* Matteus
* Markus
* Lukas
* Johannes

 |
|   | 
* Apostlenes gjerninger

 |
| Paulus’ brev | 
* Romerbrevet
* Første korinterbrev
* Andre korinterbrev
* Galaterbrevet
* Efeserbrevet
* Filipperbrevet
* Kolosserbrevet
* Første tessalonikerbrev
* Andre tessalonikerbrev
* Første Timoteusbrev
* Andre Timoteusbrev
* Brevet til Titus
* Brevet til Filemon

 |
| Andre brev | 
* Hebreerbrevet
* Jakobs brev
* Peters første brev
* Peters andre brev
* Johannes’ første brev
* Johannes’ andre brev
* Johannes’ tredje brev
* Judas’ brev

 |
|   | 
* Johannes’ åpenbaring

 |

Portal: Litteratur
Vitusapotek i 2012  Foto: Nina Aldin Thune 
Fra kjedens stand under Farmasidagene 2006. Vitusapotekenes motto har vært: Vitusapotek - en friskere hverdag. Verdiene deres var: Kompetanseutvikling, lederskap, samspill og kultur, og de ville være frisk, moderne og effektiv.  Foto: Nina Aldin Thune 
**Vitusapotek** er en apotekkjede med virksomhet på det norske markedet som ble etablert i 2001. Kjeden kjøpte opp en del av apotekene etter lovendring i 2001 og har over 220 apotek i Norge i 2015. Kjeden er en del av Norsk Medisinaldepot, som eies av tyske Celesio AGsom er en del av amerikanske McKesson Corporation. Celesio AG har omtrent 2 200 heleide og 4 200 deleide apotek, med 38 000 medarbeidere i elleve europeiske land og i Brasil.

Om Vitusapotek
--------------

Vitusapotek har over 2200 medarbeidere og er representert i alle norske fylker. 

### Om navnet

Navnet Vitusapotek er inspirert av den hellige Vitus, en katolsk skytshelgen, som ifølge historien hadde helbredende evner. Sagnene varierer noe, men blant dem som var under hans beskyttelse var apotekerne. Han var en av De fjorten nødhjelpere som ble påkalt ved sykdom.

Grossist
--------

Grossist for kjedemedlemmene er Norsk Medisinaldepot.

Referanser
----------

1. ↑  «Apoteket, en møteplass med historie?» i *Norges Apotekerforenings Tidskrift PDF[*død lenke*]* nr 3, 2006 s. 128-133

Litteratur
----------

* Norges Apotekerforenings Tidskrift nr.3. 2006 pdf[*død lenke*]
* Hamran, Olav (2010). *Riktig medisin? En historie om apotekvesenet*. Oslo. Pax Forlag.
* Bakken, Kjersti; Granås, Anne Gerd, red. (2010). *Samfunnsfarmasi : legemiddelbruk og farmasøytisk profesjonsutøvelse*. Bergen. Fagbokforlaget.

Eksterne lenker
---------------

* Kjedens nettsted
* Eierselskapets nettsted  Arkivert 8. april 2007 hos Wayback Machine.

|  |  |
| --- | --- |
| Oppslagsverk/autoritetsdata | VIAF
 |
**Tigre-folket** er en etnisk gruppe bosatt i det nordvestlige Eritrea og i Sudan. De er et nomadisk og pastoralistisk folk knyttet til tigrinya- og beja-/hedareb-folkene i Eritrea og Sudan.

Historie
--------

Tigre-folket er hovedsakelig et muslimsk nomadefolk som bor i Gash-Barka, Anseba og Northern Red Sea-regionene i Eritrea, samt områder i Øst-Sudan. 99% av tigre-folket er sunni-muslimer og det er små grupper av kristne.[]

I det syvende århundre konverterte de første tigre-folk, som var bosatt på øyer i Rødehavet, til islam. Befolkningen på fastlandet konverterte ikke til islam før i det nittende århundre.[]

Som følge av at tigre-folket var både nomadiske og muslimer ble de forfulgt av både imperialistene og den marxistiske regjeringene i Etiopia i 1960, 1970 og 1980.[] Den etiopiske regjeringens innsats for å avgjøre tigre,[*klargjør*] kombinert med den eritreisk-etiopiske krig, resulterte i at titusenvis av tigre måtte bosette seg på nytt i Sudan.[]

Språk
-----

Tigre-språkene, som tigrinja, er et afroasiatisk språk med semittiske grener som hovedsakelig har opprinnelse i ge'ez. Det er ingen kjent historisk skriftlig form av språket. Den eritreiske regjeringen bruker ge'ez sitt skrifsystem til å publisere dokumenter på tigrespråk.[]

Tigre er et lingua franca i deler av Eritrea, noe som gjør at omtrent 65% av den eritreiske befolkningen snakker tigre selv om tigre-folket bare utgjør 31% av landets befolkning.

Kjente tigre-folk
-----------------

* Hamid Idris Awate
* Ibrahim Sultan

Referanser
----------


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND **·** LCCN
 |
**Borgerrettighetsstiftelsen Stopp Diskrimineringen** er en stiftelse av og for funksjonshemmede. Stiftelsen ble etablert i 2002 med formål å bekjempe alle former for diskriminering, herunder trakassering, mobbing og hatkriminalitet. Stiftelsen arbeider for å sikre et effektivt rettslig vern mot diskriminering.

Stiftelsen har spesialisert seg på anti-diskrimineringslovgivning for funksjonshemmede, funksjonshemmedes sivile og politiske menneskerettigheter og FNs konvensjon om funksjonshemmedes rettigheter (CRPD - Convention on the Rights of Persons with Disabilities) og har et spesielt fokus på hvordan Norge ivaretar disse rettighetene i nasjonal lovgivning. Dette kan blant annet være problemstillinger og politikk knyttet til lovgivning mot diskriminering og hatkriminalitet, vold og overgrep, statlig inngripen i borgeres liv som vergemålslovgivning og tvangslovgivning.

Stiftelsen jobber aktivt for å få satt diskriminering av funksjonshemmede på, blant annet ved å dokumentere utelatelsen av funksjonshemmede og funksjonshemningsperspektivet i politikk, forskning og debatt om likestilling, diskriminering, mangfold, representativitet, demokrati og ytringsfrihet.

Stiftelsen arbeider i tillegg med hatkriminalitet mot funksjonshemmede og har vært pådriver for et strafferettslig vern for dette i den nye straffeloven. Det ble tatt inn i loven så sent som i 2013. Stiftelsen kartlegger og dokumenterer hatkriminalitet i Norge og rapporterer dette til internasjonale organer.

Stopp Diskrimineringen tilbyr innledninger og kurs om diskriminering og hatkriminalitet, medias fremstilling av funksjonshemmede og CRPD. Blant temaene som tas opp er arbeidsdiskriminering, utelivsdiskriminering, universell utforming, diskriminerende språk, medias fremstilling av funksjonshemmede, umyndiggjøring, tvangsbruk, diskriminering i rettsapparatet, mobbing, trakassering, hets og hatefulle ytringer.

Stopp Diskrimineringen gir råd og veiledning om diskrimineringslovgivning, bistår folk i klagesaker til Diskrimineringsnemnda og tar selv opp klagesaker av prinsipiell karakter.

Referanser
----------

Eksterne lenker
---------------

* Stopp Diskrimineringen
**Stor-Arnøya** er ei øy og ei bygd som ligger sør i Nærøysund kommune i Trøndelag.  Stor-Arnøya har broforbindelse via Rekøya til Rossøy på fastlandet, og ligger 14 km sørøst for Rørvik. 

Fra Stor-Arnøya går Arnøyvegen 2,5 km nordover der den møter Lundringveien som fortsetter 2 km østover til Fikkan. Fikkan ligger ved Fv769 3 km sør for Sørli vegdele (Fv770). Fra Sørli vegdele er det 7 km vestover til Rørvik, og 13 km østover til Kolvereid. 1,5 km vest for Sørli vegdele ligger Ottersøy vegdele der Ottersøyvegen går 1,5 km nordover til Ottersøya.

Fra Stor-Arnøya er det veiforbindelse via moloer og broer til Kongensøya, Kjeøya, Severinholmen, Hestøya og Sandøya.  Sammen utgjør disse øyene Arnøy grunnkrets. Arnøy grenser til Fikkan og Varøya i  nord, og til Arnøyfjorden i sør.

Jordbruk og fiske er de viktigste næringene i Arnøy, noe også kulturlandskapet bærer preg av. 

Stor-Arnøya har egen havn for fiske- og fritidsbåter.

Nærøysund Rafting holder til på Stor-Arnøya

Arnøya er et aktivt grendesamfunn som har opplevd god vekst og tilflytting de siste årene. Arnøy grunnkrets har 68 innbyggere pr. 1. januar 2021.

Stor-Arnøya

Referanser
----------

1. ↑  «Nærøysund Rafting». *www.visitnorway.no* **(norsk)**. Arkivert fra originalen 20. juli 2021. Besøkt 20. juli 2021.
2. ↑  «04317: Grunnkretsenes befolkning (G) 1999 - 2021». *PX-Web SSB* **(norsk)**. Besøkt 20. juli 2021. [*død lenke*]

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
***Stoppested*** er en norsk novellefilm regissert av Tore Breda Thoresen. Han skrev manuset fritt etter Torborg Nedreaas' novelle med samme navn. Filmen ble sendt på NRK Fjernsynet 12. oktober 1965.

Handling
--------

En kvinne, som venter barn, bryter opp fra sine nåværende forhold og trer inn i en dyptgående frigjøringsprosess.

Syn
---

Signaturen O. B.-H. skrev følgende i *Arbeiderbladet*:

> Med utsøkt sans for stoffet og følelse for novellens stemninger har [Thoresen] funnet fram til spenningsmettede eksteriører og stemningsskapende hendelser. Rent spøkelsesaktig iblant blir avsnitt i denne filmen, og dette understrekes av Arne Nordheims musikk og lydeffekter.
> 
> 
> 

Jo Ørjasæter skrev dette om filmen i boka *Fjernsynsteatret : til glede og forargelse*:

> Det ble en uvanlig vakker film og sterkt stemningsvekkende, men den var såvidt abstrakt og etterlot så mange ubesvarte spørsmål og ulike tolkingsmuligheter at det ikke kunne kalles fullt vellykket.
> 
> 
>

Rolleliste
----------

* Veslemøy Haslund - Kvinnen
* Rolf Berntzen
* Hans Petter Knagenhjelm
* Ingrid Øvre
* Joachim Calmeyer
* Ella Lie
* Arne Jacobsen
* Kjell Stormoen

Referanser
----------

1. 1 2 3   Ørjasæter, Jo: *Fjernsynsteatret : til glede og forargelse* Oslo, Ad notam Gyldendal, 1994, s. 188, ISBN 8241704224

Eksterne lenker
---------------

* *Fjernsynsteatret* 12. okt. 1965 - *Stoppested* på tv.nrk.no
* (en) *Stoppested* på Internet Movie Database Rediger på Wikidata
**Aliança Renovadora Nacional (ARENA)** var et konservativt poitisk parti i Brasil som eksisterte i årene 1965 og 1979. Det var det offisielle regjeringspartiet under militærdiktaturet i Brasil i årene 1964 til 1985.

I 1964 ble president João Goularts regjering kastet i et militærkupp. I motsetning til andre latinamerikanske diktaturer fjernet imidlertid ikke militærjuntaen parlamentet i Brasil. I stedet innførte man i 1965 et forbud mot alle tidligere partier og opprettet et topartisystem. De fleste av politikerne fra de tidligere partiene PSD og UDN gikk inn i regjeringspartiet ARENA mens flesteparten av politikerne fra partiene PTB og PSD dannet det offisielle opposisjonspartiet *Movimento Democrático Brasileiro* (MDB).

ARENA var i begynnelsen et viktig instrument for militærstyret. De første årene var ikke MDB i en slik posisjon at de kunne foreslå eller hindre at lovforlag ble vedtatt. Ved valgene i 1966 og 1970 vant ARENA majoriteten av plassene i parlamentet. Ved valget i 1974 vant imidlertid MDB flere plasser enn forventet og var nær ved å få majoriteten i parlamentet. Militærdiktaturet reagerte med å vedtat en lov som reduserte makten til opposisjonen.

I 1979 vedtok militærstyret en slutt på topartisystemet. Hensikten var å splitte opposisjonen. ARENA ble da omdøpt til PDS.

Se også
-------

* Brasils historie

Eksterne lenker
---------------

* (en) Aliança Renovadora Nacional – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
ALBA-landene
**Alianza Bolivariana para los Pueblos de Nuestra América** (norsk: *Bolivarianske Alliansen for Vårt Amerika*), som regel forkortet til **ALBA**, er en internasjonal organisasjon som bygger på mellomstatlig samarbeid mellom latinamerikanske land når det gjelder sosiale, politiske og økonomiske spørsmål. ALBA søker gjensidig handel og økonomisk hjelp, samt sosial velferd mellom medlemslandene.

Organisasjonen arrangerer ALBA-lekene.

Organisasjonens medlemsland
---------------------------

* Venezuela
* Ecuador
* Bolivia
* Nicaragua
* Cuba
* Saint Vincent og Grenadinene
* Dominica
* Antigua og Barbuda.

Tidligere medlemsland
---------------------

* Honduras (forlot ALBA i januar 2010)

Eksterne lenker
---------------

* Offisielt nettsted Rediger på Wikidata

* (en) Bolivarian Alliance for the Americas – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN
 |
Calatravaordenens ordenstegn.
**Calatravaordenen** (spansk: *Orden de Calatrava*) var en religiøs og militær ridderorden grunnlagt i 1158 i kongeriket Castilla. Ordenen var opprinnelig en militær gren av Cistercienserordenen. Den ble anerkjent av pave Alexander III i 1164. Ordenens tegn var et rødt liljekors.

Ordenen kjempet for å beskytte Castilla mot dets fiender. Under Reconquista var Calatravaordenen engasjert i kampen mot maurerne. Framgangene i denne kampen gjorde at ordenen opparbeidet betydelig makt og rikdom. Den ble dermed en maktfaktor i konkurranse med kongemakten, som forsøkte å kontrollere den gjennom å overta stormesterembetet. I 1487 ble kong Ferdinand II av Aragón ordenens stormester og siden forble embetet under kongemakten. Etter Granadas fall i 1492 forsvant ordenens militære begrunnelse og ordenens virke ble konsentrert om forvaltning av dens omfattende jordegods. 

Ordenens midler og besittelser ble gjentatte ganger forsøkt beslaglagt på 1800- og begynnelsen av 1900-tallet. Den ble sekularisert i 1855, erklært oppløst under Den første spanske republikk, men gjenopprettet i 1875. Medlemskapet i ordenene utviklet seg til å bli mest en æresbevisning, men seremoniellet ble opprettholdt. Medlemskap var fortsatt begrenset til adelige. Kong Alfonso XIII fungerte som ordenenes stormester, også etter kongedømmets fall i 1931. Under den andre republikk ble imidlertid ordenene som offisielle institusjoner opphevet ved dekret av 1931 og var etter dette å anse som private foreninger. Opptak av nye medlemmer stanset likevel så godt som helt opp. 

Etter gjeninnføringen av monarkiet i Spania i 1975 ble Calatravaordenen gradvis gjenopplivet. Den nye kongens far, Juan, greve av Barcelona, ble utnevnt til leder for *Det kongelige råd for de militære ridderordener av Santiago, Calatrava, Alcántara og Montesa*. Han ble i 1993 etterfulgt av prins Carlos, hertug av Calabria. Kongen selv fungerer som ordenenes stormester. I 1982 ble nye noviser tatt inn i alle fire ordener og året etter startet opptak av fullverdige riddere. Kongens beskytterskap overfor ordenene kommer også til uttrykk gjennom den tillatelse disse har fått til å avholde sine møter og seremonier i et særlig rom i det kongelige slott. Ordenene er likevel fortsatt rettslig sett private ordensbrorskap med foreningsstatus og fortsetter med denne status sin religiøse, kulturelle og humanitære virksomhet. 

Calatravaordenen er i dag et katolsk brorskap som står under beskyttelse av Spanias konge. Den har omkring 50 fullverdige riddere og i underkant av 30 noviser. Ordenen tar kun opp adelige som kan vise til fire adelige besteforeldre.

Kilder
------

* Guy Stair Sainty: «The Spanish Military Orders», i Guy Stair Sainty og Rafal Heydel-Mankoo (red.): *World Orders of Knighthood and Merit*, første bind, Buckingham: Burke's Peerage, 2006, s. 97-119.

Se også
-------

* Alcantaraordenen
* Montesaordenen
* Santiago-ordenen

Eksterne lenker
---------------

* Orden de Calatrava

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** GND **·** LCCN **·** ISNI **·** BNF **·** BNF (data) **·** SUDOC **·** BNE
 |
**Ankring** eller **forankring** er i psykologien en tankefeil som går ut på å legge for stor vekt på et enkelt holdepunkt når det skal gjøres en vurdering. Ankringseffekten fører til at senere informasjon blir veid opp mot den første informasjonen («ankeret»), selv om den kan være helt irrelevant for beslutningen. Dette fører til at «ankeret» blir målestokk for informasjon det senere blir sammenlignet med. Effekten ble særlig utforsket eksperimentelt av Daniel Kahneman og Amos Tversky. 

For eksempel kan prisen som det forhandles om i en bruktbilhandel være «forankret» i det den første prisen som nevnes i diskusjonen, snarere enn reell markedspris. 

Psykologiske forsøk har vist at helt irrelevante tall kan fungere som anker, for eksempel kan prisen en personer er villig til å betale for en vare med ukjent verdi bli sterkt influert av to tilfeldige tall en ble bedt om å skrive ned rett før en skal vurdere pris (som for eksempel å skrive ned to siste siffer i eget personnummer). 

Ankring er også et begrep i pseudovitenskapen NLP, men da i en annen betydning av ordet.

Litteratur
----------

* Daniel Kahneman Tenke fort og langsomt Pax forlag 2012 ISBN 978-82-530-3552-9
**Adolphe Mengotti** (født 12. november 1901, i Valladolid i Spania, død 1984) var en sveitsisk fotballspiller som deltok i de olympiske leker 1924 i Paris.

Mengotti vant en olympisk sølvmedalje i fotball under Sommer-OL 1924 i Paris. Han var med på det sveitsiske laget som kom på andreplass, bak Uruguay, i fotballturneringen.

Sveits vant over Litauen med 9-0 i den innledende runden. I åttendelfinalen møtte de Tsjekkoslovakia, første kampen sluttet uavgjort 1-1 og omkampen vant Sveits med 2-1. De beseiret Italia med 2-1 i kvartfinalen og Sverige med 2-1 i semifinalen. Finalen, som ble spilt 9. juni 1924 på Stade de Colombes med 41 000 tilskuere, tapte de til Uruguay med 0-3.

OL-medaljer
-----------

* 1924 Frankrikes flagg Paris - Sølv Sølv i fotball Sveits’ flagg Sveits.

Eksterne lenker
---------------

* (en) Adolphe Mengotti – Olympedia Rediger på Wikidata

* (en) Adolphe Mengotti – Sports-Reference (OL-resultater – arkivert) Rediger på Wikidata

* (en) Adolphe Mengotti – databaseOlympics.com (arkivert) Rediger på Wikidata

* (en) Adolphe Mengotti – national-football-teams.com Rediger på Wikidata

* (en) Adolphe Mengotti – FootballDatabase.eu Rediger på Wikidata

* (en) Adolphe Mengotti – EU-Football.info Rediger på Wikidata
**Cécile Ellen Fleurette La Grenade**  er en grenadisk forretningskvinne som siden 7. mai 2013 er generalguvernør i Grenada. Hun er landets første kvinnelige generalguvernør.

La Grenade er utdannet i USA. Hun overtok i 1992 ledelsen av matvareprodusenten De La Grenade Industries, grunnlagt av moren Sybil La Grenade. Firmaet benytter blant annet muskatnøtt i sine produkter. Hun har vært leder i Public Service Commission, som fører tilsyn med offentlige tjenestemenn.

Grenadas statsminister Keith Mitchell kunngjorde 9. april 2013 at hun var utpekt til å etterfølge Carlyle Glean som landets generalguvernør. I tiden da Grenada var britisk koloni, hadde landet en kvinnelig guvernør, Hilda Bynoe.

La Grenade ble 14. mai 2013 utnevnt til storkorsdame (GCMG) av Sankt Mikaels og Sankt Georgs orden, ble dermed adlet og fikk rett til å føre tiltaleformen *dame* foran sitt navn. Hun er offiser (OBE) av Den britiske imperieordenen.

Referanser
----------

1. ↑  «First female governor general of Grenada sworn into office» Arkivert 26. juni 2013 hos Wayback Machine. *caribbean360*, 7. mai 2013.
2. ↑  «History» Arkivert 18. juli 2013 hos Wayback Machine. De La Grenade Industries.
3. ↑  «Public Service Commission»[*død lenke*], International Association of Anti-Corruption Agencies.
4. ↑  «Grenada Names First Female Governor General, Cecile La Grenade», *Caribbean Journal*, 10. april 2013.
5. ↑  *London Gazette*, nr. 60504, 14. mai 2013.
***Dynastes tityus*** er en bille som hører til familien skarabider (Scarabaeidae) i gruppen skarabider (Scarabaeoidea). Denne arten tilhører en slekt som omfatter noen av verdens største biller, men er en av de minste artene i slekten.

Utseende
--------

En stor (kroppslengde 40-60 millimeter), kraftig bille, likevel liten sammenlignet med de fleste andre *Dynastes*-artene. Den ligner mye på slektningen *Dynastes granti*, men utbredelsen til disse to artene overlapper ikke, hannene kan dessuten skilles på at *D. tityus* har et rett horn på hver side av pronotum som *D. granti* mangler. I motsetning til de større artene er det bare ubetydelig forskjell i størrelse mellom kjønnene. Kroppen er sylindrisk, glatt og skinnende, gulgrå eller grønnlig bortsett fra noen uregelmessige, svarte flekker. I fuktig vær blir hele billen mørk. Beina er svarte. Hannen har et krumt horn på hodet som danner en klype mot et krumt horn, med en gul hårbrem på undersiden, på pronotum. Hornene er forholdsvis mye mindre enn hos de store artene.

Levevis
-------

Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Larveutviklingen tar 2-3 år, de voksne billene kan lever i 2-4 måneder.

Utbredelse
----------

Artene lever i det østlige USA, fra New York i nord til den østlige Texas i sør.

Systematisk plassering
----------------------

 Hunn
**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Slekten *Dynastes* MacLeay, 1819 – åtte arter, Mellom- og Sør-Amerika
						* *Dynastes tityus* (Linnaeus, 1766)

Kilder
------

* Bilder av arten

Eksterne lenker
---------------

* (en) *Dynastes tityus* i Encyclopedia of Life Rediger på Wikidata

* (en) *Dynastes tityus* i Global Biodiversity Information Facility Rediger på Wikidata

* (en) *Dynastes tityus* hos ITIS Rediger på Wikidata

* (en) *Dynastes tityus* hos NCBI Rediger på Wikidata

* (en) *Kategori:Dynastes tityus* – bilder, video eller lyd på Wikimedia Commons Rediger på Wikidata

* (en) *Dynastes* – galleri av bilder, video eller lyd på Wikimedia Commons Rediger på Wikidata

* *Dynastes tityus* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Dynamisme** er en monarkiansk kristologisk lære som motsetter seg Logos-kristologien og fornekter Kristi guddom.

Den første representant for dynamismen var en viss Theodotus, som var kommet til Roma fra Bysants i år 190 på grunn av en forfølgelse der. Theodotus mente at Jesus var et menneske, ikke også Gud. Han var født av en jomfru, men som vanlig menneske uten annet fortrinn fremfor andre mennesker enn rettferdigheten. Jesus hadde levd som andre mennesker, men ved dåpen hadde Kristus som en kraft (*dynamos*) kommet over ham og deretter vært virksom i ham. Theodotus og hans tilhengere tenkte seg Jesus som en profet, som for en tid var blitt utrustet med guddommelige krefter, men ikke ved dette blitt Gud. Først etter oppstandelsen var han blitt forent med Gud. 

Denne lære ble avvist av den katolske kirke, og Theodotus ble ekskommunisert av pave Viktor I.

Dynamismen har et temmelig nært slektskap med adoptianismen.

| * v
* d
* r
Kristologi |
| --- |
| Kristus på korset | 
* Adoptianisme
* Aftartodoketisme
* Antitrinitarisme
* Apollinarisme
* Arianisme
* Doketisme
* Dynamisme
* Dyoenergisme
* Dyofysittisme
* Dyoteletisme
* Ebjonitisme
* Eutychianisme
* Homoousios
* Homoiousios
* Modalisme
* Monarkianisme
* Monoenergisme
* Monofysittisme
* Monoteletisme
* Nestorianisme
* Patripassianisme
* Photinianisme
* Psilantropisme
* Sabellianisme
* Socianisme
* Socinianisme
* Unitarisme

 | Staurogram |
***Dynastes granti*** er en bille som hører til familien skarabider (Scarabaeidae) i gruppen skarabider (Scarabaeoidea). Denne arten tilhører en slekt som omfatter noen av verdens største biller, men er en av de minste artene i slekten.

Utseende
--------

En stor (kroppslengde 45-80 millimeter), kraftig bille, likevel liten sammenlignet med de fleste andre *Dynastes*-artene. I motsetning til de større artene er det bare ubetydelig forskjell i størrelse mellom kjønnene. Kroppen er sylindrisk, glatt og skinnende, gulgrå bortsett fra noen uregelmessige, svarte flekker. Beina er svarte. Hannen har et krumt horn på hodet som danner en klype mot et krumt horn, med en gul hårbrem på undersiden, på pronotum. Hornene er forholdsvis mye mindre enn hos de store artene.

Levevis
-------

Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Larveutviklingen tar 2-3 år, de voksne billene kan lever i 2-4 måneder. De drikker gjerne sevje fra trær.

Utbredelse
----------

Artene lever i det sørvestlige USA, særlig i Arizona, men også i Utah; og i det nordlige Mexico.

Systematisk plassering
----------------------

 Hann og hunn
**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Slekten *Dynastes* MacLeay, 1819 – åtte arter, Mellom- og Sør-Amerika
						* *Dynastes granti* Horn, 1870

Kilder
------

* Bilder av arten

Eksterne lenker
---------------

* (en) *Dynastes granti* i Encyclopedia of Life Rediger på Wikidata

* (en) *Dynastes granti* i Global Biodiversity Information Facility Rediger på Wikidata

* (en) *Dynastes granti* hos ITIS Rediger på Wikidata

* (en) *Dynastes granti* hos NCBI Rediger på Wikidata

* (en) *Kategori:Dynastes granti* – bilder, video eller lyd på Wikimedia Commons Rediger på Wikidata

* (en) *Dynastes grantii* – galleri av bilder, video eller lyd på Wikimedia Commons Rediger på Wikidata

* *Dynastes grantii* – detaljert informasjon på Wikispecies Rediger på Wikidata